Beplan jy ’n vakansie in die Wes-Kaap? Wil jy dié provinsie se natuurskoon in sy volle glorie ervaar? LekkeSlaap wys jou waar al Cape Nature se reservate te vinde is, watter doendinge elke reservaat bied, en natuurlik ook waar jy sag kan slaap na ’n bedrywige dag van voetslaan, voëlkyk en verkenning.
Lekke Aanbeveling: Clanwilliam Hills House with Flat bied ’n klomp nabygeleë doendinge, soos visvang, bergfietsroetes, swem en voëlkyk, en jy kan op jou stoep braai en aan ’n glasie wyn teug terwyl jy oor die vlaktes uitkyk.
Lekke Aanbeveling: Goodwill Mountain Farm bied ’n paradys in die Overberg. Sluit hier aan vir ’n joga-sessie langs die reënwaterdam, kyk hoe die takbokke in die oggende saam met die perde en hul vulletjies in die gras baljaar en geniet die skoonheid van die berg.
Lekke Aanbeveling: Weltevrede Wine Estate bied ’n rustige vakansie op ’n wynplaas. Hiér kan jy aan heerlike wyn in die ondergrondse kelder teug, visvang, swem, op die uitkyk wees vir verskeie voëlspesies en in jou eie kano roei.
Lekke Aanbeveling: Fijnebosch Privaat Kamer is ideaal vir ’n paartjie en enkelinge wat smag na ’n natuur-avontuur, want in hierdie omgewing kan jy wynproe, perdry, fietsry, velddraf, en nog meer.
Lekke Aanbeveling: Boord Guesthouse skuil in die hartjie van Stellenbosch en is ideaal vir besoekers wat al die skatte op die dorp wil besoek.
Lekke Aanbeveling: Nuwerus Lodge is nie verniet as 2016 se top-blyplek van die jaar aangewys nie. Dit bied pragtige, stylvolle kamers, ’n smullekker ontbyt onberispelike diens en ’n sentrale ligging.
Lekke Aanbeveling: By Rendezvous word jy hartlik verwelkom. Jy kan vir Wagter saambring en lekker braai en swem op ’n sonskyndag.
Nou ja toe! Bespreek, trek daai stapskoene aan, gryp die kamera, pak daai tas en kom geniet ’n onvergeetlike avontuur in die Wes-Kaap se beeldskone natuur!